Kroken kirke (Drangedal)

Kroken kirke er en laftet langkirke fra 1909 i bygda Kroken i Drangedal kommune i Telemark fylke. Kirken ble innviet som kapell 24. februar 1910 av Biskop Scheldrup. Agder stiftsdireksjon tilrådde i 1987 Kroken som eget sogn uten merknader, og fra 1. januar 1988 ble Kroken eget sogn og «Kroken kapell» ble «Kroken kirke». Sognegrensa mellom Kroken og Drangedal sogn går nedenfor Risdalen. 100-årsjubileet ble feiret med festgudstjeneste søndag 30. mai 2010 med biskop Olav Skjevesland til stede. I anledning 100 års markeringen skrev sokneprest i Drangedal Arne Lauvhjell boken Kroken Kjørke 100 år. 8. september 2013 ble Kroken kirke gjenåpnet etter restaureringen. Kirken framstår nå som en liten brukskirke med plass til 200 personer. Den har blitt kledd på utsiden og fått kjøkken og toaletter samt nytt dåpssakristi. Alterpartiet og den ene langveggen er bevart slik det var opprinnelig. Referanser Litteratur Arne Lauvhjell (2010). Kroken kjørke 100 år. Kroken sokneråd. ISBN 978-82-303-1540-8. Herman Henriksveen, red. (1986). «Kroken Kapell». Kirker i Telemark. Stathelle: Flora forlag. s. 88-89. ISBN 82-90695-00-4. Alf Henry Rasmussen (1993). «Kroken kirke». Våre kirker – norsk kirkeleksikon. Kirkenær: Vanebo forlag. s. 506. ISBN 82-7527-022-7. Eksterne lenker Drangedal kirkelige fellesråd (no) «Kroken kirke (Drangedal)». Kirkesøk. Den norske kirke. (no) «Kroken kirke (Drangedal)». Kulturminnesøk. Riksantikvaren – Direktoratet for kulturminneforvaltning.